คือประจำเดือนขาดไป 5 เดือนค่ะ ปกติจะมาตรงทุกเดือน แต่นี่มัน 5 เดือนแล้ว ยังไม่มาเลย พอถึงกำหนดจะมามันรูสึกปวดๆเต้านม เจ็บท้องนิดๆแต่ก็ไม่มีวี่แววของเลือดประจำเดือนเลยค่ะ ตกขาวก็ไม่มี ตอนนี้น้ำหนักขึ้นมาเป็น 2-3 กิโล เดิมเลย สูง 150 ซม. นน. 39 กก. ตอนนี้ นน.42 กก. มันมีอะไรผิดปกติหรือเปล่าคะ???
สวัสดีค่ะ การที่ประจำเดือนขาดหายไป 5 เดือน หากที่ผ่านมาได้มีเพศสัมพันธ์ ก็ควรตรวจหาการตั้งครรภ์ดูก่อนค่ะ แต่หากไม่ได้มีเพศสัมพันธ์ หรือตรวจไม่พบ จึงเกิดจากสาเหตุอื่นๆ เช่น1. การมีน้ำหนักตัวเพิ่มขึ้นเร็ว แต่หากเพิ่มเพียง 2-3 กิโลกรัมในช่วง 5 เดือน ก็ไม่น่าใช่สาเหตุ2. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิว ขนดกมากกว่าผู้หญิงทั่วไป3. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีพังผืดเกิดขึ้นในมดลูก5. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นนอกจากนี้ หากมีการใช้ยาฮอร์โมนต่างๆ อยู่ ก็อาจเป็นผลของฮอร์โมนได้หากประจำเดือนยังคงไม่มา และไม่ได้เกิดจากการตั้งครรภ์ ก็ควรไปพบสูติ-แพทย์เพื่อตรวจหาสาเหตุค่ะ